Source: http://www.ziarulderoman.ro/csm-roman-pierde-pentru-prima-data-in-fata-magurii-cisnadie/
Timestamp: 2020-06-06 06:59:14+00:00

Document:
CSM Roman pierde pentru prima dată în fața Măgurii Cisnădie – Ziarul de Roman
Catalin Bargaoanu 28/10/2017 14:57	0
Etapa a șasea a Ligii Naționale de handbal feminin a programat sâmbătă, 28 octombrie, de la ora 11, la Sala Sporturilor din Roman, partida dintre CSM Roman și Măgura Cisnădie, în care romașcancele au suferit a doua înfrângere pe teren propriu, consecutivă, din acest sezon.
Gazdele au condus la începutul meciului, fără însă a se desprinde autoritar pe tabelă, conducând cu 7-5 în minutul 11. Pe fondul greșelilor repetate în atac ale Romanului, care nu are aproape nicio reacție nici în apărare, Măgura revine și domină partida, intrând la pauză cu avantaj de trei goluri, 16-19.
Scenariul se repetă și în partea a doua a meciului, unde Romanul, deși egalează la 25 în minutul 47, nu poate face față adversarei, care preia din nou conducerea, chiar și cu patru goluri, 29-33 în minutul 54. CSM Roman mai punctează de trei ori în final, insuficient, însă, pentru a obține măcar un rezultat de egalitate, iar partida se încheie cu scorul de 32-33. Măgura obține astfel prima victorie împotriva CSM Roman, în cel de-al treilea sezon de la promovarea în Liga Națională în 2015, și depășește în clasament echipa din Roman.
Au marcat pentru CSM Roman: Popa – 12 goluri, De Sousa – 7, Stoleru – 4, Boljevic – 4, Stănciulescu – 2, Iovănescu – 2, Chitacu – 1. Pentru Măgura Cisnădie au punctat: Bozovic – 10, Moldovan – 6, Araújo – 4, Șerban – 3, Han – 3, Apetrei – 3, Costa – 2, Crap – 1, Fachinello – 1. Lovituri de la 7 metri: 4 pentru CSM Roman, 3 transformate; 3 pentru Măgura Cisnădie, toate transformate. Eliminări de 2 minute: 3 pentru CSM Roman, 4 pentru Măgura Cisnădie.
„A fost un meci greu, știam că așa va fi, după achizițiile pe care le-au făcut. Din păcate, pierdem din nou acasă, la fel, la o diferență destul de mică. Astăzi am primit foarte multe goluri, am rulat toți trei portarii în cele 60 de minute, dar randamentul lor a fost unul scăzut și, coroborat cu situațiile clare din poziții de unu la unu nefructificate, am terminat meciul cu o înfrângere. Trebuie să ne adunăm, miercuri jucăm din nou, la Rapid, și trebuie să ne recuperăm punctele pierdute”, a declarat antrenorul CSM Roman, Constantin Ștefan.
Etapa a șasea a Ligii Naționale de handbal feminin a mai programat partidele: CSM București – SCM Craiova 35-23 (18 octombrie), U Cluj – HCM Râmnicu Vâlcea 27-32 (25 octombrie), HC Zalău – CSM Bistrița 32-29 (vineri, 27 octombrie), Dunărea Brăila – CSM Slatina 20-20, Danubius Galați – Corona Brașov (sâmbătă, 28 octombrie) și AHCM Slobozia – Rapid București (duminică, 29 octombrie).
Etapa viitoare, miercuri, 1 noiembrie, CSM Roman va evolua în deplasare, pe terenul Rapid București.
1 CSM București 7 7 0 0 241 156 21
2 SCM Craiova 6 5 0 1 168 144 15
3 HCM Rm. Vâlcea 6 4 0 2 153 136 12
4 Corona Brașov 5 4 0 1 120 116 12
5 Măgura Cisnădie 6 3 0 3 159 151 9
6 CSM Roman 6 3 0 3 152 155 9
7 HC Zalău 6 3 0 3 150 157 9
8 CSM Bistrița 7 3 0 4 183 206 9
9 Dunărea Brăila 6 2 1 3 133 133 7
10 Danubius Galați 5 2 0 3 93 104 6
11 Rapid București 5 2 0 3 124 140 6
12 U Cluj 6 1 0 5 153 176 3
13 AHCM Slobozia 5 1 0 4 110 142 3
14 CSM Slatina 6 0 1 5 139 162 1
Sport 3024 CSM Roman 329 handbal 912 Liga Nationala 205 Măgura Cisnădie 16

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM